**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslankyne Národnej rady Slovenskej republiky Simona Petrík, Lucia Plaváková, Dana Kleinert a poslanec Národnej rady Slovenskej republiky Marek Lackovič

**2. Názov návrhu právneho predpisu:** Návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**3. Problematika návrhu právneho predpisu:**

a) nie je upravená v práve Európskych spoločenstiev

b) nie je obsiahnutá v práve Európskej únie

c) nie je obsiahnutá v judikatúre Súdneho dvora Európskej únie

Keďže predmet návrhu zákona nie je v práve Európskej únie upravený, body 4 a 5 sa nevypĺňajú.

**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**A.2. Vplyvy:**

|  |  |  |  |
| --- | --- | --- | --- |
| **Vplyv** | **Pozitívne** | **Žiadne** | **Negatívne** |
| **1. Vplyvy na rozpočet verejnej správy** |  | X |  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** |  |  |  |
| – vplyvy na hospodárenie obyvateľstva | X |  |  |
| – sociálnu exklúziu |  | X |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** | X |  |  |
| **6. Vplyvy na služby pre občana z toho** |  |  |  |
| - vplyvy služieb verejnej správy na občana | X |  |  |
| - vplyvy na procesy služieb vo verejnej správe | X |  |  |
| **7. Vplyvy na manželstvo, rodičovstvo a rodinu** | X |  |  |

**A.3. Poznámky**

Navrhovaná novela bude mať pozitívne vplyvy najmä pre samosprávy, ktoré nadobudnú komplexný prehľad o počtoch prijatých a neprijatých detí do zariadení predprimárneho vzdelávania vo svojej zriaďovateľskej pôsobnosti. Na základe toho budú môcť nastavovať stratégiu vytvárania nových miest v MŠ, ktorá nemusí nutne stáť len na budovaní nových zariadení. Novela zároveň efektívne sprehľadňuje systém rozhodovania o priznaní alebo nepriznaní tzv. predĺženého rodičovského príspevku (príspevku, ktorý je vyplácaný rodičovi alebo zákonnému zástupcovi aj po dovŕšení 3 rokov veku dieťaťa na základe toho, že dieťa nebolo prijaté do obecnej MŠ) pre jednotlivé Úrady práce, ktoré sú platiteľmi tohto príspevku. Preto bude mať preukázateľne pozitívny vplyv na informatizáciu spoločnosti, na procesy a služby verejnej správy pre občana, ako aj pre samosprávy.

**Finančné dopady:**

Návrh nebude mať signifikantný negatívny vplyv na personálnu záťaž zamestnancov a zamestnankýň jednotlivých obecných, miestnych a mestských úradov pri spracovaní menných zoznamov prijatých a neprijatých detí, keďže už teraz sú tieto úrady povinné čiastkovo zbierať údaje od rodičov detí v povinnom predškolskom ročníku. Naopak, dôležitým faktorom pre efektivitu rozhodovania a stratégií samospráv je komplexita získaných dát a zároveň predpoklad inovatívnejšieho elektronizovaného reportingu a zautomatizovanie niektorých procesov, ktoré sa doposiaľ robili ručne, čo zvyšuje perspektívu pozitívneho dopadu na financie samospráv.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné